
PËR DISA NDRYSHIME DHE SHTESA NË VENDIMIN NR.438, DATË 13.7.2007 TË KËSHILLIT TË MINISTRAVE “PËR PAGAT E PUNONJËSVE TË POLICISË SË MBROJTJES NGA ZJARRI DHE SHPËTIMIT”

Në mbështetje të nenit 100 të Kushtetutës, të nenit 35 të ligjit nr.8766, datë 5.4.2001 “Për mbrojtjen nga zjarri dhe për shpëtimin”, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Brendshëm dhe të Ministrit të Financave, Këshilli i Ministrave

VENDOSI:

1. Në vendimin nr.438, datë 13.7.2007 të Këshillit të Ministrave, të bëhen ndryshimet dhe shtesat e mëposhtme:
a) Lidhja nr.1 “Struktura dhe nivelet e pagave për punonjësit e Policisë së Mbrojtjes nga Zjarri dhe Shpëtimit”, e përmendur në pikën 1, zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij.
b) Pas pikës 3 shtohet pika 4, me këtë përmbajtje:
“4. Specialistët, përgjegjësit e sektorit apo drejtorët në Policinë e Mbrojtjes nga Zjarri dhe Shpëtimit, që punojnë në pozicione, që lidhen me procesin e informatizimit të veprimtarisë së kësaj policie, për të cilat është i detyrueshëm arsimi i lartë, në degët “Inxhinieri elektronike” apo “Informatikë”, përfitojnë një shtesë, për kushte pune, 10 000 (dhjetë mijë) lekë mbi pagën mujore të gradës përkatëse. Zbatimi i kësaj shtese bëhet pas miratimit paraprak të Departamentit të Administratës Publike dhe Ministrisë së Financave, sipas parashikimit të pozicioneve të punës.”.
c) Pikat 4, 5 e 6 numërtohen, përkatësisht, 5, 6 e 7.
2. Efektet financiare, që rrjedhin nga zbatimi i këtij vendimi, të përballohen nga fondet buxhetore të planifikuara për rritjen e pagave, për vitin 2008.
3. Ngarkohen Ministria e Brendshme dhe Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 korrik 2008.

KRYEMINISTRI 
Sali Berisha

LIDHJA NR.1

STRUKTURA DHE NIVELET E PAGAVE PËR PUNONJËSIT E POLICISË SË MBROJTJES NGA ZJARRI DHE SHPËTIMIT

	Roli
	Grada
	Paga bazë për gradë
	Shtesa për natyrë
të veçantë pune
e shërbimi

	1
	2
	3
	4

	Bazë
	Agjent
	33 000
	7000

	
	Agjent i I-rë
	34 500
	7000

	
	Asistent
	36 000
	8000

	
	Asistent i I-rë
	38 000
	8000

	
	Kryeasistent
	40 000
	8000

	
	
	
	

	I mesëm
	Nëninspektor
	46 000
	6000

	
	Inspektor
	49 000
	6000

	
	Kryeinspektor
	56 000
	6000

	
	
	
	

	I lartë
	Nënkomisar
	66 500
	6000

	
	Komisar
	82 000
	6000

	
	Kryekomisar
	94 000
	6000

	
	
	
	

	Madhor
	Drejtues
	105 000
	

	
	Drejtues i I-rë
	115 000
	



